

**En super tur**

**Smashercup Bornholm**

**Så er vi hjemme igen fra AAKIRKEBY på Bornholm, det har været en oplevelse for os alle, særligt for de unge.**

**Vi var afsted 9 i alt, 6 børn og 3 voksne, Sofie-Victoria-Nicolai-Jonas-Andreas og Alfred, træner Anders og Alfreds mor Alexandra samt undertegnede Peter.**

**Vi blev indkvarteret på den lokale skole i et klasseværelse.**

**Maden som vi fik i hallernes cafeteria, var super.**

**De unge fik spillet mange kampe, i starten var de lidt nervøse og fik ikke så mange point, men så fik de blod på tanden og klarede sig ganske godt, når vi tænker på at de spillede mod store klubber fra Amager-Glostrup-Jernløse og så den lokale klub, som har et meget større potentiale.**

**Sofie og Victoria var så gode at de hjemtog en sølvmedalje i double.**

**Så alt i alt var det en god tur, og jeg håber at vi kan tage turen næste år med mange flere spillere og forældre.**

**Formanden**